Document ID: 32001R2600

Komission asetus (EY) N:o 2600/2001,
annettu 28 päivänä joulukuuta 2001,
luvan antamisesta siirtoihin Taiwanista peräisin olevien tekstiili- ja vaatetustuotteiden määrällisten rajoitusten välillä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin Taiwanista peräisin oleviin tekstiilituotteisiin sovellettavasta tuontimenettelystä 22 päivänä joulukuuta 1998 annetun neuvoston asetuksen (EY) N:o 4771999(1), jäljempänä "asetus", sellaisena kuin se on viimeksi muutettuna asetuksella (EY) N:o 2279/2001(2), ja erityisesti sen 4 ja 9 artiklan,
sekä katsoo seuraavaa:
(1) Asetuksen (EY) N:o 47/1999 4 artiklassa säädetään mahdollisuudesta sopia siirroista kiintiövuosien välillä.
(2) Taiwan on 29 päivänä marraskuuta 2001 esittänyt pyynnön saada käyttää ennakolta vuoden 2002 määrällisiä rajoituksia.
(3) Taiwania koskevat määrälliset rajoitukset vuodeksi 2002 on vahvistettu tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetussa neuvoston asetuksessa (ETY) N:o 3030/93(3), sellaisena kuin se on viimeksi muutettuna komission asetuksella (EY) N:o 1809/2001(4), ottaen huomioon, että Taiwanista tulee Maailman kauppajärjestön jäsen 1 päivänä tammikuuta 2002.
(4) Jotta Taiwanin kanssa käytävää tekstiilituotteiden kauppaa koskevan järjestelmän joustava siirtymävaihe ja jatkuvuus voitaisiin varmistaa, pyyntöön on aiheellista suostua asetuksessa (ETY) N:o 3030/93 vahvistetun vuoden 2002 kiintiön mukaisesti.
(5) On suotavaa, että tämä asetus tulee voimaan sen julkaisemista seuraavana päivänä, jotta toimijat voisivat hyötyä siitä mahdollisimman pian.
(6) Kuten asetuksen 9 artiklassa edellytetään, tässä asetuksessa säädetyt toimenpiteet ovat tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Annetaan lupa siirtoihin asetuksella (EY) N:o 47/1999 vahvistettujen Taiwanista peräisin olevia tekstiilituotteita koskevien määrällisten rajoitusten välillä kiintiövuonna 2001 tämän asetuksen liitteen mukaisesti.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä joulukuuta 2001.

Labels: 18
3
1